
Приложение № 6 
Договор – Проект!

ПРОЕКТ НА ДОГОВОР

	
Днес, …………….2023г. в с.Стара река, общ.Сливен, обл.Сливен на основание чл.112, ал.1 от Закона за обществените поръчки (ЗОП) и Решение № ………/…………...2023г. на ВЪЗЛОЖИТЕЛЯ – Директора на ТП „ДГС Стара река” за определяне на ИЗПЪЛНИТЕЛ на обществена поръчка проведена по реда чл.18, ал.1, т.1 от ЗОП - Открита процедура за  възлагане на обществена поръчка с предмет: „Доставка, монтаж и баланс на гуми и джанти за леки и лекотоварни автомобили собственост на ТП „ДГС Стара река“ за срок от 24 месеца” между:

1. “Държавно горско стопанство Стара река” ТП на “Югоизточно Държавно Предприятие” ДП гр. Сливен, с адрес: с. Стара река, ул. „Съби Димитров“, № 01, община Сливен, област Сливен, представлявано от инж. Георги Христов, в качеството му на директор и Антон Митев, в качеството му на гл. счетоводител, с ЕИК по БУЛСТАТ:201617650065 и ИН по ДДС:BG201617654, наричано за краткост ВЪЗЛОЖИТЕЛ от една страна
и 
2. „……………..“ ……., вписано в Търговския регистър към Агенция по вписванията с ЕИК: …………………, със седалище и адрес на управление: …………………………………, представлявано от ……………………………………. в качеството му на Управител, наричано за краткост по-долу ИЗПЪЛНИТЕЛ, от друга страна се сключи настоящият договор за следното:

I. ПРЕДМЕТ И МЯСТО ЗА ИЗПЪЛНЕНИЕ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу заплащане „Доставка, монтаж и баланс на гуми и джанти за леки и лекотоварни автомобили собственост на ТП „ДГС Стара река“ за срок от 24 месеца” в съответствие с Техническа спецификация, Техническо и Ценово предложение, неразделна част от настоящия договор, срещу което ВЪЗЛОЖИТЕЛЯТ се задължава да му плати възнаграждение в размер, по начин и в срокове, определени в настоящия договор.
Чл. 2. Мястото на изпълнение на доставките e: Доставките, монтажа, демонтажа и баланса ще се осъществяват в техническия пункт (сервиз) на изпълнителя, ………………………………………..

ІІ. СРОК НА ДОГОВОРА И НАЧИН НА ИЗПЪЛНЕНИЕ

Чл. 3. (1) Срокът на договора е 24 месеца, считано от датата на сключване на договора за обществена поръчка или до достигане на прогнозната стойност.
(2) Срокът за доставка е до 5 (пет) работни дни и започва да тече от деня следващ датата на направената заявка (електронна поща, лично и др.) от Възложителя.

III. ЦЕНИ И ПЛАЩАНИЯ
Чл. 4. Прогнозната обща стойност на настоящия договор е: …………………………………. без включено ДДС, а общата стойност на направеното от
Изпълнителя Ценово предложение за по 1 брой от всеки вид артикул от посочените в
Техническата спецификация на Възложителя е …………………….. лв. без ДДС.
 (2) Предложените от ИЗПЪЛНИТЕЛЯ цени в ценовата му оферта са окончателни, с включени всички разходи по изпълнение на доставките, предмет на настоящия договор, запазват размера си и не се влияят от инфлационното ниво до приключване на договора.
(3) Единичните цени за изпълнението на доставката са фиксирани за времето на изпълнение на Договора, не подлежат на промяна и са както следва:

	Вид МПС 
	Размер
на гуми
	Единична цена за доставка, демонтаж, монтаж и баланс
1 (един) брой лятна гума в лв./без ДДС
	Единична цена за доставка, демонтаж, монтаж и баланс
1 (един) брой зимна гума в лв./без ДДС

	ТОЙОТА ЛАНД КРУИЗЕР 120 3.0 Д 4 Д, рег.номер: Х8080ВС
	265/65 R17
	................./...................../
/цифром, словом/
	................./...................../
/цифром, словом

	ГРЕЙТ УОЛЛ СТИЙД 5, рег.номер: СН3681КА
	235/70/ R16
	................./...................../
/цифром, словом/
	................./...................../
/цифром, словом

	ГРЕЙТ УОЛЛ ХОВЕР, рег.номер: А0108МВ
	235/65 R17
	
	

	ВАЗ 21214, рег.номер: СН7830НС
	185/75/ R16
	................./...................../
/цифром, словом/
	................./...................../
/цифром, словом

	ВАЗ 21214, рег.номер: СН5428АН
	185/75/ R16
	................./...................../
/цифром, словом/
	................./...................../
/цифром, словом

	УАЗ 3909, рег.номер: СН1970АХ
	225/75/ R16
	................./...................../
/цифром, словом/
	................./...................../
/цифром, словом

	УАЗ 2206, рег.номер: СН4835АН
	215/90/ R15
	................./...................../
/цифром, словом/
	................./...................../
/цифром, словом

	ЛАДА 4Х4, рег.номер: СН7664АМ
	185/75/ R16
	................./...................../
/цифром, словом/
	................./...................../
/цифром, словом




	№
	Вид дейност
	        Единична цена
в лв./без ДДС

	
1
	
Монтаж и демонтаж на гуми
	
................./..................................................................../
/цифром, словом/

	
2
	
Лепене на гума
	................./..................................................................../

	
3
	
Обработка на джанта
	/цифром, словом/

	
4
	
Смяна на вентил
	................./..................................................................../

	
5
	
Баланс на гума
	/цифром, словом/



Гаранционният срок за доставените гуми е ……… месеца.
[bookmark: _GoBack]Гаранционният срок започва да тече от датата на подписване на приемателно предавателния протокол за извършената доставка и монтаж на съответният вид гуми.
Чл. 5. (1) ИЗПЪЛНИТЕЛЯТ представя на ВЪЗЛОЖИТЕЛЯ за плащане фактури, отговарящи на изискванията на Закона за счетоводството.
Задължително към всяка една фактура да се прилага документ, удостоверяващ начина
на образуване на общата стойност на разходите, предвидени във фактурата, въз основа на посочени единични цени и количества.
(2) Плащанията по настоящия договор ще се извършват от ТП „ДГС Стара река ”.
Чл. 6. ВЪЗЛОЖИТЕЛЯТ изплаща на ИЗПЪЛНИТЕЛЯ представената му фактура по посочена от него банкова сметка:

	Наименование на обслужващата банка
	

	IBAN
	

	BIC код на банката
	



Чл. 7. Цената се превежда на ИЗПЪЛНИТЕЛЯ, както следва:
1. Авансово плащане по договора не се предвижда.
2. ВЪЗЛОЖИТЕЛЯТ заплаща на ИЗПЪЛНИТЕЛЯ доставените стоки срещу издадена фактура, за всяка извършена доставка, в срок до 30 (тридесет) календарни дни след извършване на доставката и след представяне на подробна фактура – оригинал, съдържаща описание на извършените доставки, подписване на протокол и предаване на необходимите документи, удостоверяващи изпълнението. 

ІV. ГАРАНЦИЯ ЗА ИЗПЪЛНЕНИЕ 

Чл. 8. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто)   от Стойността на Договора без ДДС, а именно ……… (…………………………) лева „Гаранцията за изпълнение“, която служи за обезпечаване на изпълнението на Договора.
Чл. 9. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:
ОББ АД
IBAN: BG06RZBB91551004402566 
BIC: RZBBBGSF
Чл. 10. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на Гаранцията за изпълнение във формата на банкова гаранция, са за сметка на ИЗПЪЛНИТЕЛЯ.
Чл. 11. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
Чл. 12. (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след прекратяването на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ.
(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
Чл. 13. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
Чл. 14. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:  
1. ако ИЗПЪЛНИТЕЛЯТ не започне работа по изпълнение на Договора в срок до 3 (три) дни след Датата на влизане в сила и ВЪЗЛОЖИТЕЛЯТ развали Договора на това основание; 
2. при пълно неизпълнение в т.ч. когато Услугите не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 15. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.        

V. ПРАВА И ЗАДЪЛЖЕНИЯ НА СТРАНИТЕ 

Чл. 16. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Чл. 17. ИЗПЪЛНИТЕЛЯТ има право:	
1. да получи възнаграждение в размера, сроковете и при условията по чл. [4 – 7] от договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
Чл. 18. ИЗПЪЛНИТЕЛЯТ се задължава:
1. Да изпълни доставките и услугите качествено, в съответствие с договорените изисквания и да ги предава на ВЪЗЛОЖИТЕЛЯ в срок;
2. Да отстрани за своя сметка допуснатите грешки и направени пропуски, констатирани от ВЪЗЛОЖИТЕЛЯ;
3. Да предоставя на ВЪЗЛОЖИТЕЛЯ информация за хода на работата по изпълнение на доставката/услугата, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението;
4.  Да доставя гуми, които да са нови и неупотребявани, да отговарят за съответната марка МПС и да са произведени през предходна година спрямо датата на заявяване.
5. Да гарантира качеството на извършените от него услуги по демонтаж/монтаж, ремонт и баланс на гумите. 
6. Да представя на ВЪЗЛОЖИТЕЛЯ сертификат за произход и качество и гаранционна карта за доставените гуми, с описани марка и размери на гумите.
7. ИЗПЪЛНИТЕЛЯТ е длъжен в срока на гаранцията да подмени и монтира за своя сметка всяка гума, която е показала дефекти, пречещи на нормалната експлоатация на същите в срок до ………../…………/ работни дни. Всички дефекти и скрити недостатъци се отстраняват от и за сметка на ИЗПЪЛНИТЕЛЯ.
8. Да спазва стриктно условията за експлоатация на производителя при монтажа на гумите на съответното МПС;
9. Да сключи договор/и за подизпълнение с посочените в офертата му подизпълнители, ако има такива, и да предостави копие на договора  на Възложителя в 3 (три) дневен срок, от сключването на договора/договорите за подизпълнение. При замяна или включване на подизпълнител Изпълнителят изпраща копие на договора на Възложителя заедно с доказателства, че са изпълнени условията по чл. 66, ал. 11 от ЗОП. Сключването на договор за подизпълнение не освобождава Изпълнителя от отговорността му за изпълнение на договора;
[bookmark: _DV_M81][bookmark: _DV_M94]	 Чл. 19. ВЪЗЛОЖИТЕЛЯТ има право:
[bookmark: _DV_M95]1. Да заявява предварително необходимите гуми при условията на договора;
2. Да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост, но без с това да пречи на изпълнението;
3. Когато ИЗПЪЛНИТЕЛЯТ се е отклонил от изискванията за изпълнението на доставките по настоящия договор, да  откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора.
4. Да изиска от Изпълнителя замяна на доставените гуми, в случай на настъпване на неотстранима повреда и/или дефект по време на гаранционното обслужване. Замяната е за сметка на ИЗПЪЛНИТЕЛЯ.
[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 20. ВЪЗЛОЖИТЕЛЯТ се задължава:
[bookmark: _DV_M100]1. Да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
[bookmark: _DV_M101][bookmark: _DV_M102]2. Да представя моторните превозни средства за демонтаж/монтаж, ремонт и баланс на гумите в сервизния пункт на Изпълнителя;
3. Да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
4. Да освободи представената от ИЗПЪЛНИТЕЛЯ Гаранция за изпълнение, съгласно клаузите на настоящия Договор.

VI. ЗАЯВКА. ПРИЕМАНЕ НА ИЗПЪЛНЕНИЕТО 

Чл. 21. (1) ВЪЗЛОЖИТЕЛЯТ ще заявява периодично по електронна поща  или по телефона, възникнала потребност от нови автомобилни гуми.
(2) Приемането на изпълнението на доставката, предмет на настоящия договор, се извършва с фактура и Приемо-предавателен протокол.
(3) Фактурата и Приемо-предавателен протокол  по предходната алинея се подписва от представител на ИЗПЪЛНИТЕЛЯ и представител на ВЪЗЛОЖИТЕЛЯ.

VІІ.  ОТГОВОРНОСТ ПРИ НЕИЗПЪЛНЕНИЕ

Чл. 22.  (1) При забава на доставката в уговорения срок ИЗПЪЛНИТЕЛЯТ дължи неустойка в размер на 2% /две на сто/ от общата цена с ДДС на заявената доставка за всеки
просрочен ден, но не повече от 10 % (десет процента) от общата стойност на съответната доставка.
(2) При доставка на артикул с различни технически характеристики от тези, описани в Техническа спецификация, неразделна част от настоящия договор, освен задължението за доставка на артикул съгласно условията на настоящия договор ИЗПЪЛНИТЕЛЯТ дължи и неустойка в размер на 2% /две на сто/ от общата цена с ДДС на заявената доставка за всеки ден просрочие до извършването на доставката съгласно условията на договора, но не повече от 10 % (десет процента) от общата стойност на съответната доставка.
(3) При лошо изпълнение, Изпълнителят дължи неустойка в размер на 20 % (двадесет на сто) от стойността на некачествено изпълнената работа.
(4) При частично неизпълнение, Изпълнителят дължи неустойка в размер на 20 % (двадесет на сто) от стойността на неизпълнената част. 
(5) При пълно неизпълнение на задълженията по настоящия договор Изпълнителят дължи на Възложителя неустойка в размер на 20 % (двадесет на сто) от стойността на договора без ДДС.
(6) При забавено плащане от страна на Възложителя същия дължи на Изпълнителя неустойка в размер на законната лихва от деня на забавата. 
(7) В случай, че Възложителят развали този договор едностранно, по вина на Изпълнителя, последният дължи неустойка в размер на 20 % (двадесет на сто) от общата стойност  на договора 
(8) За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на протокола, неизправната страна превежда по посочена от изправната страна банкова сметка, дължимата неустойка.
Чл. 23. (1) Страните се договарят, че уговорените неустойки ще се задържат от гаранцията за изпълнение, в случай, че тя е парична и размерът й е достатъчен за тяхното покриване.
(2) Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

VІІI. ПРЕКРАТЯВАНЕ НА ДОГОВОРА

Чл. 24. (1) Този Договор се прекратява:
1. При достигане на обща стойност на доставките 4 000,00 лв. (четири хиляди лева) без включен ДДС.
2. При изпълнение на всички дейности по договора, включително гаранционната поддръжка.
3. По взаимно писмено съгласие между страните, изразено в писмена форма.
4. Едностранно от Възложителя с писмено уведомление до другата страна, когато Изпълнителят бъде обявен в неплатежоспособност или бъде открита процедура за обявяването му в несъстоятелност или ликвидация.
5. Едностранно от Възложителя с 10-дневно писмено предизвестие до другата страна, когато Изпълнителят не изпълни задължение по този договор.
6. В случаите по чл. 118, ал. 1 от ЗОП.
7. Всяка от страните може да развали този договор с едностранно тридесетдневно  писмено предизвестие до другата страна при пълно или частично неизпълнение, забавено или лошо изпълнение на задълженията на другата страна. Разваляне на договора не се допуска, ако неизпълнената част от задължението е незначителна с оглед интереса на изправната страна.
8. Възложителят може да прекрати договора с писмено уведомление без предизвестие до другата страна, когато Изпълнителят забави изпълнение на задължение по този договор с повече 
от 10 (десет) дни.
9. Ако ИЗПЪЛНИТЕЛЯТ наруши която и да е от клаузите на договора, ВЪЗЛОЖИТЕЛЯТ може да прекрати едностранно неговото действие и да претендира за заплащане на обезщетение в размер на до 20% от стойността на договора.
10. ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. 
IХ. НЕПРЕОДОЛИМА СИЛА

Чл. 25. (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила, продължила повече от 20 /двадесет/ дни. Никоя от страните не може да се позовава на непреодолима сила, ако е била в забава и не е информирала другата страна за възникването й.
(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
(3) Докато трае непреодолимата сила, изпълнението на задължението се спира.
(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.
(5) Липсата на парични средства не представлява непреодолима сила.
(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на преодолимата сила доставки. 

ХI. ДОПЪЛНИТЕЛНИ РАЗПОРЕДБИ 

Чл. 26. Настоящият договор влиза в сила от датата на подписването му от страните.
Чл. 27. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:
(1.) За ВЪЗЛОЖИТЕЛЯ:
Адрес за кореспонденция: ……………………
Тел.: ……………..
Факс: ……………
e-mail: …………………
Лице за контакт: …………………

(2). За ИЗПЪЛНИТЕЛЯ:
Адрес за кореспонденция: …………………………….
Тел.: ………………………….
Факс: ……………………………
e-mail: ………………………
Лице за контакт: …………………….. 
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3.датата на доставка, отбелязана върху куриерската разписка – при изпращане по куриер;
4. датата на приемането – при изпращане по факс;
5. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и
други данни за контакт, съответната Страна е длъжна да уведоми другата в писмен вид в срок до 2 (два) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 2 (два) дни от вписването ѝ в съответния регистър.
Чл. 28. (1) Този Договор се сключва на български.
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ са за сметка на ИЗПЪЛНИТЕЛЯ. 
Чл. 29. За неуредените в този Договор въпроси се прилагат разпоредбите на действащото българско законодателство.
Чл. 30. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Чл. 31. (1) Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.
(2) Нито една от страните няма право да прехвърля правата и задълженията, произтичащи от този договор, на трета страна.
Чл. 32. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

Този договор се състои от 8 (осем) страници и се състави, подписа и подпечата от страните  в два еднообразни екземпляра - един за ВЪЗЛОЖИТЕЛЯ, един за ИЗПЪЛНИТЕЛЯ - всеки със силата на оригинал. ПРИЛОЖЕНИЯ: 

1. Технически спецификации и изисквания към изпълнението на поръчката;
1. Техническо предложение на ИЗПЪЛНИТЕЛЯ;
1. Ценово предложение на ИЗПЪЛНИТЕЛЯ


ЗА ВЪЗЛОЖИТЕЛЯ:					         ЗА ИЗПЪЛНИТЕЛЯ: 

1. ………….………                                          	       ……………….……………..
(Директор на ТП „ДГС Стара река” –                          управител на ………………….. 
                                инж. Георги Христов)		                                
                                                                                        
2. ………....………                            
(Гл. Счетоводител – Антон Митев)

3. ………...………                            
   (Юрист – Толина Тодорова)
ВЪЗЛОЖИТЕЛ:                                                               ИЗПЪЛНИТЕЛ:
1. _______________                                              1.   ___________________
(инж. Г.Христов  - Директор)                            (_________________________)     
    
2. _______________
         (А. Митев- Гл. счетоводител)

